gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl gl gl gl gl gl gl it en en sv fr de de gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - "Galiza ten que saber todo o que a autodeterminación pode facer polo pobo"
Sábado, 01 de outubro de 2022
Manifestación "unitaria" para o 25 de xullo
A plataforma "Causa Galiza" foi presentada este sábado en Compostela. Trátase dun movemento que alén de adscricións políticas individuais, sumará esforzos e voces no traballo en favor da "autodeterminación do país".
Tags: autodeterminación Causa Galiza plataforma
"O recoñecemento do dereito de autodeterminación é unha garantía fundamental dun futuro de liberdade e xustiza social, porque sen autodeterminación non pode haber democracia". Así o sostén o manifesto "Causa Galiza", feito público na mañá do sábado 14 en Santiago de Compostela, e lido durante o acto de presentación por Bea Doldán, unha das representantes do colectivo. O documento é o punto de arranque dun ambicioso proxecto que responde aos déficits cos que, segundo os promotores da plataforma, se desenvolveu até o de agora o debate sobre a reforma do Estatuto.
"Unha administración autonómica de minguada capacidade non pode enfrontar esa realidade e resolver os problemas de traballo, ordenación territorial e administrativa, sistema educativo e socio-sanitario, políticas industriais, agrarias e pesqueiras, enerxía, lingua, cultura e deporte, ambiente (...)". Segundo explicou Braulio Amaro, un dos voceiros este sábado da plataforma, un dos obxectivos a medio prazo será por iso o desenvolvemento dunha campaña divulgativa en todo o país, "onde se lle explique á xente que significa a autodeterminación, as súas vantaxes" e o que pode facer pola xente e "como influiría no seu traballo diario".
Xa que logo, e segundo detallou Charo Lópes, outra das voceiras do grupo este sábado, Causa Galiza organízase arredor un modelo asembleario aberto que traballará sobre tres eixos fundamentais: facer campaña contra o proxecto de estatuto "autonomista" que lle reprochan aos actuais grupos parlamentarios; denunciar "a insuficiencia do actual marco autonómico e constitucional para resolver o deterioro social e económico do país" e realizar unha "campaña pedagóxica intensiva" para a reivindicación do dereito de autodeterminación.
Conflúen persoas e colectivos diversos
"Decidimos iniciar unha nova andaina conxunta que sirva para darlle coherencia e unidade ás reivindicacións existentes no seo do pobo, e que non están representadas nos consensos da oficialidade", indican.
Segundo apunta Braulio Amaro, a iniciativa comezou a tomar forma na altura do pasado 3 de marzo, data onde se definiron os puntos de encontro mínimos arredor do eixo central: "a reivindicación da autodeterminación". Desde aquela estabeleceuse un grupo de apoio amplo do que subliñan "non quere ser nin plataforma electoral nin partido político".
Así, trátase dun modelo "flexíbel" e "inédito en Galiza" que procurará non afondar "en grandes debates ideolóxicos" que puidesen abrir fendas e afastar o obxectivo central. En consenso coa meta común, apoian xa Causa Galiza, formalmente constituída desde comezos do mes de xuño, numerosos militantes de organizacións independentistas, e tamén se suman á proposta desde algúns sectores do BNG. Ademais, persoas afíns a varios sindicatos e diversos colectivos sociais asinaron tamén a súa adhesión á iniciativa.
Manifestación "unitaria" o 25 de xullo
Os promotores convocaron para o 25 de xullo unha manifestación que pretende aproveitar o Día da Patria para avanzar na difusión da proposta e xuntar nun acto común a un colectivo de esquerda que pretenden amplo e diverso e que sairá ás 13horas da Alameda de Compostela baixo o lema "Autodeterminación".
Por outra parte, tamén tivo o seu simbolismo a escolla este sábado da entrada da Igrexa de San Martiño Pinario para a presentación do manifesto. Así, lembraron que foi este o lugar onde un 23 de abril de 1846 se refuxiaron as tropas do xeneral Solís antes de seren derrotados. "Aló púxose fin a un pronunciamento galeguista e progresista que no seu momento reclamaba un trato xusto para Galiza", recordan, destacando o simbolismo que para as forzas soberanistas implica esta lembranza.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto